трансгранично сътрудничество в областта на модернизирането, оборудването и координирането на службите за спешно реагиране.
 Член 449
 Ще се провежда редовен диалог по въпросите от обхвата на глава 27 от дял V (Икономическо и секторно сътрудничество) от настоящото споразумение.
 ГЛАВА 28
 Участие в агенциите и програмите на европейския съюз
 Член 450
 На Украйна се дава възможност да участва в агенциите на ЕС, които имат отношение към изпълнението на настоящото споразумение, и в други агенции на ЕС, когато това е предвидено в регламентите за тяхното създаване, и съгласно разпоредбите на тези регламенти за създаването им. Украйна сключва отделни споразумения с ЕС, с които да се уреди участието ѝ във всяка такава агенция и размера на финансовото й участие.
 Член 451
 На Украйна се дава възможност да участва във всички текущи и бъдещи програми на Съюза, които са отворени за участието на Украйна, в съответствие с разпоредбите за приемане на тези програми. Участието на Украйна в програмите на Съюза е в съответствие с разпоредбите на приложения протокол III относно Рамково споразумение между Европейския съюз и Украйна относно общите принципи на участието на Украйна в програми на Съюза от 2010 г.
 Член 452
 ЕС информира Украйна за създаването на нови агенции на ЕС и нови програми на Съюза, както и за промени в условията на участие в програмите и агенциите на ЕС, посочени в членове 450 и 451 от настоящото споразумение.
 ДЯЛ VI
 ФИНАНСОВО СЪТРУДНИЧЕСТВО С РАЗПОРЕДБИ ЗА БОРБА С ИЗМАМИТЕ
 Член 453
 Украйна се ползва от финансова помощ, предоставяна посредством съответните механизми и инструменти на ЕС за финансиране. Тази финансова помощ ще допринася за постигането на целите на настоящото споразумение и ще бъде предоставяна в съответствие с членовете от настоящото споразумение по-долу.
 Член 454
 Основните принципи на финансовата помощ са уредени със съответните регламенти за финансовите инструменти на ЕС.
 Член 455
 Приоритетните области на финансовата помощ на ЕС, одобрени от страните, се уреждат със съответните индикативни програми, отразяващи одобрените приоритети на политиката. С индикативната стойност на помощта, установена с посочените индикативни програми, се отчитат потребностите на Украйна, капацитетът на нейните сектори и напредъкът ѝ в реформите.
 Член 456
 С цел да се използват оптимално наличните ресурси страните се стремят помощта на ЕС да се усвоява в тясно сътрудничество и координация с други държави донори, организации донори и международни финансови институции, както и в съответствие с международните принципи за ефективност на помощта.
 Член 457
 Основните правни, административни и технически разпоредби за финансовата помощ се установяват в рамките на съответни споразумения между страните.
 Член 458
 Съветът за асоцииране се информира относно напредъка и усвояването на финансовата помощ и нейното отражение за постигането на целите на настоящото споразумение. За тази цел съответните органи на страните непрекъснато си предоставят целесъобразни данни от контрола и оценяването.
 Член 459
 1. Страните осъществяват помощта в съответствие с принципите на добро финансово управление и си сътрудничат в защитата на финансовите интереси на ЕС и на Украйна, както е посочено в приложение XLII от настоящото споразумение. Страните предприемат ефективни мерки за предотвратяване и борба с измамите, корупцията и всички други незаконни дейности,